Εύκολη μινεστρόνε του χειμώνα
Η σούπα «τουρλού» των Ιταλών σε μια εύκολη εκδοχή, χωρίς φασόλια.
1 κονσέρβα ντοματάκια, ψιλοκομμένα στο μούλτι (δεν χρειάζεται να λιώσουν), 2 μέτριες πατάτες, κατά προτίμηση βιολογικές, σε κυβάκια, 2 μέτρια καρότα, κατά προτίμηση βιολογικά, σε κυβάκια, 1 ξερό κρεμμύδι, σε φετάκια, 200 γρ. κορφές κουκουπιδιού, 200 γρ. κορφές μπρόκολου, 1 κλωνάρι σέλερι, σε φετάκια, 200 ml ελαιόλαδο, περίπου 750 ml-1 λίτρο νερό ζεστό, αλάτι, φρεσκοτριμμένο πιπέρι, τριμμένο τυρί της αρεσκείας μας, για το γαρνίρισμα
Για να φτιάξουμε εύκολη μινεστρόνε του χειμώνα, αρχικά ζεσταίνουμε, σε μια κατσαρόλα, το λάδι σε μέτρια φωτιά.Στη συνέχεια, ρίχνουμε το κρεμμύδι και το σέλερι και τα σοτάρουμε για 2-3 λεπτά, ανακατεύοντας με μια κουτάλα.Μετά, προσθέτουμε διαδοχικά το καρότο, το κουνουπίδι και το μπρόκολο σοτάροντας το καθένα για 1 λεπτό προτού προσθέτουμε το επόμενο.Προσθέτουμε τις πατάτες, τη ντομάτα και αλατοπίπερο και αφήνουμε το φαγητό να πάρει 1-2 βράσεις.Έπειτα, προσθέτουμε το νερό και βράζουμε για περίπου 10-15 λεπτά ή μέχρι να μαλακώσουν τα καρότα και οι πατάτες και να «δέσει» κάπως η σούπα.Σερβίρουμε, τη μινεστρόνε, στα πιάτα και πασπαλίζουμε με τριμμένο τυρί ή συνοδεύουμε με τυρί φέτα ή γιαούρτι στο πλάι. Αν θέλουμε προσθέτουμε και κρουτόν.
Καρότα,Ντομάτα,Πατάτες